17/03/2010 | Administración LocalMunicipal
Curtis
Aprobación definitiva Ordenanza reguladora do servizo de axuda no fogar

ANUNCIO De conformidade co establecido no artigo 49 da Lei 7/1985, de 2 de abril, Reguladora das Bases de Réxime Local, faise público que transcorrido o prazo de trinta días hábiles de información pública do acordo plenario de 25 de xaneiro de 2010, de aprobación inicial da Ordenanza reguladora do servizo de axuda no fogar do Concello de Curtis, sen que durante dito período se presentase reclamación algunha, queda automaticamente elevado a definitivo o citado acordo e procédese á publicación do texto íntegro da ordenanza coa redacción que de seguido se transcribe: Unha das prestacións básicas dos Servizos Sociais de Atención Primaria Municipal, é o Programa de Axuda no Fogar. O presente regulamento ten por obxecto a a adaptación do Servizo Municipal de Axuda no Fogar ás novas necesidades e organización do Concello de Curtis, respectando o establecido na lei 39/2006 do 14 de decembro de Promoción da Autonomía Persoal e atención ás persoas en situación de dependencia e na Orde do 22 de Xaneiro de 2009 pola que se regula o servizo de axuda no fogar. O establecido nesta ordenanza é de aplicación ao programa de axuda no fogar que se desenvolva no Concello de Curtis.1. O servizo de axuda no fogar é un servizo público, polivalente e social que ten a consideración de prestación básica dos Servizos Sociais de Atención Primaria. Ten por obxecto a prestación dun conxunto de atencións ós cidadáns no seu domicilio, dende unha perspectiva integral e normalizadora, naquelas situacións nas que teñan limitada a súa autonomía persoal ou nos casos de desestruturación familiar, facilitando a permanencia no seu propio contorno de convivencia, mellorando a súa calidade de vida e evitando ou retardando a súa posible institucionalización. O servizo de axuda no fogar poderá incluír intervencións de carácter persoal, doméstico, socio-educativo e preventivo, que deberán ser conformes coa valoración técnica realizada polos servizos sociais que en cada caso corresponda. Os coidados e atencións efectivamente realizados no fogar das persoas e unidades de convivencia serán realizados por persoal cualificado e con supervisión técnica directa por parte dos servizos sociais de atención primaria do concello de referencia ou, cando corresponda, do persoal responsable da entidade prestadora. O servizo non se centrará só no usuario, senón que tratará de involucrar á familia e rede social de apoio, utilizará servizos públicos e privados, voluntarios, etc., para desenvolver o seu labor preventivo, asistencial e rehabilitador, non eximindo á familia das súas responsabilidades. A prestación do servizo está suxeita aos principios de respecto, individualización, aceptación e o recoñecemento da propia autodeterminación.2. Son obxectivos do servizo a) Mellorar a calidade de vida das persoas usuarias. b) Posibilitar a permanencia das persoas no seu contorno de convivencoia habitual. c) Favorecer e potenciar a autonomía persoal no propio domicilio. d) Manter, mellorar e recuperar as redes de relación familiar e social. e) Previr situacións de dependencia ou exclusión social. f) Retardar ou evitar a institucionalización. g) Reforzar a solidariedade e potenciar o voluntario social.1. De conformidade coa valoración técnica realizada polos servizos sociais do Concello no marco do servizo de axuda no fogar poderán prestarse os distintos tipos de atención de carácter básico: a) Atencións de carácter persoal na realización das actividades da vida diaria, tales como: - Asistencia para erguerse e deitarse. - Apoio no coidado e hixiene persoal., así como para vestirse e espirse. - Control do réxime alimentario e axuda, se é o caso, para alimentarse. - Supervisión, cando proceda, das rutinas de administración de medicamentos prescritas polo persoal facultativo. - Apoio para as persoas afectadas por problemas de incontinencia. b) Atencións de carácter persoal na realización doutras actividades da vida diaria, tales como: -Acompañamento fora do fogar para acudir a consultas ou tratamentos. - Apoio na realización de xestións necesarias ou urxentes. c) Atencións das necesidades de carácter doméstico e da vivenda, tales como: - Limpeza e mantemento da hixiene e salubridade da vivenda. - Compra de alimentos e outros productos de uso común. - Preparación dos alimentos. - Lavado e coidado básicos da vivenda. - Coidados básicos da vivenda. Este tipo de atencións poderán ser facilitados, en parte, se é o caos, por servizos complementarios coma lavandería ou alimentación a domicilio. d) Actividades de tipo psicosocial e educativo: Intervencións técnico profesionais formativas e de apoio ó desenvolvemento das capacidades persoais, a efectividade, a convivencia e integración na comunidade así como a mellora da estructuración familiar.2. Con carácter complementario, o servizo de axuda no fogar poderá incorporar, entre outros, os seguintes tipos de atención: a. Actividades de acompañamento, socialización de desenvolvemento de hábitos saudables. b. Prestación de atención a distancia mediante dispositivos de teleseguemento, teleasistencia e similares. c. Adaptacións funcionais do fogar. d. Servizo de podoloxía. e. Servizo de fisioterapia.3. Poderán integrarse, ademais, dentro do servizo de axuda no fogar, determinadas atencións e actividades que se desenvolvan fóra do marco do domicilio da persoa usuaria, sempre que, de acordo coa prescrición técnica sobre o contido do servizo, incidan de maneira significativa na posibilidade de permanencia no fogar e na mellora da autonomía e calidade de vida.4. En todo caso, as atencións prestadas terán un carácter de reforzo e non substitutivo das propias capacidades da persoa usuaria ou doutras persoas do seu contorno inmediato, de maneira que se facilite e promova a súa autonomía.5. En ningún caso poderán formar parte das actuacións desenvolvidas polo servizo: - A realización de actividades domésticas que non fosen incluídas no proxecto de intervención e no acordo de servizo recollido nesta ordenanza. - Actuacións que, polo seu carácter sanitario, deban en todo caso ser realizadas por persoal facultativo. En especial quedan excluídas: - As tarefas de tipo puntual e extraordinario como limpieza de altos, lámparas, cortinas, zonas exteriores, teitos, paredes e humidade, limpeza xeral de cristais e azulexos, limpeza de zonas comunitarias, portais e escaleiras. - Limpeza das estancias valeiras da casa. - Limpeza de vivenda que non esta directamente relacionada coa atención de persoa usuaria. - Limpeza de zonas comúns que sexan usadas para outros membros da familia.1. O servizo de axuda no fogar estará aberto tódalas persoas ou unidades de convivencia empadroadas no Concello de Curtis para as que, de acordo coa valoración técnica correspondente, supoña un recurso idóneo de atención. Poderán potenciais usuarios os seguintes: - De xeito particular o servizo atenderá a persoas maiores con déficit de autonomía. - Persoas con discapacidade, especialmente cando carezan de apoio persoal no seu contorno inmediato. - Fogares con menores en que observe necesidade dunha intervención de carácter socioeducativo. - Tamén poderá dar unha resposta preventiva e socializadora a diversas situacións de familias en risco de exclusión social. En xeral, cando exista unha situación de desatención social ou familiar, avaliada tecnicamente, que xustifique a intervención do servizo. Darase prioridade no acceso ao servizo ás persoas que teñan un dereito recoñecido de atención dentro do sistema de autonomía e atención á dependencia. En todo caso, a persoa deberá presentar un estado de deterioro físico tal que necesite un servizo máis especializado e/ou continuado, salvo aqueles casos nos que algún familiar ou persoa achegada se comprometa a asumir o coidado do usuario nas horas non cubertas polo SAF. As persoas usuarias do servizo, no marco dos dereitos que con carácter xeral se lle recoñecen na lexislación aplicable sobre servizos sociais e, se é o caso, sobre o procedemento administrativo común, terán dereito: a) A seren tratadas co respecto debido á súa dignidade. b) A recibiren unha atención adaptada ás súas necesidades, coa calidade e duración prescritas en cada caso. c) A coñeceren a organización e o regulamento do servizo. d) A coñeceren a situación do seu expediente. e) Ao tratamento confidencial dos seus datos, de acordo co disposto na Lei Orgánica 15/1999 do 13 de decembro, de protección de datos de carácter persoal. f) A recibir información precisa e clara sobre as posibles modificacións sobrevidas durante a prestación efectiva do servizo. g) A presentaren queixas ou suxestións sobre a súa prestación efectiva. As persoas usuarias, no marco dos deberes que con carácter xeral se lle recoñecen no artigo 7 da lei 13/2008 do 3 de decembro de servizos sociais de Galicia terán os seguintes deberes: a) Cumprir coas condicións do servizo, facilitando a execución das tarefas do persoal ao cargo e poñendo á súa disposición, se fose o caso, os medio materiais necesarios. (Productos de limpieza, víveres para elaboración de comida, etc). b) Colaborar, na medida das súas posibilidades, no desenvolvemento do servizo en función das súas capacidades e nos termos acordados en cada caso. c) A facilitar e colaborar no seguimento e avaliación do servizo. d) Respectar a dignidade persoal e profesional das persoas que presten ó servizo, así como respectar os límites das súas obrigas laborais. e) Informar dos cambios de calquera circunstancia que impliquen unha modificación na súa capacidade económica, así como de circunstancias relevantes de carácter persoal ou familiar que poidesen dar lugar á modificación, suspensión ou extinción na prestación do servizo. f) Participar no pagamento do servizo nos termos que se estableza na súa norma reguladora. g) A comunicar, en circunstancias ordinarias e previsibles, con dez días de antelación calquera ausencia temporal do domicilio que puidese impedir a prestación do servizo. En caso contrario non se realizará desconto ningún da tarifa mensual correspondente ó número de horas concibidas. h) Aceptar os posibles cambios nos horarios, tarefas, auxiliar de axuda no fogar. que prescriban os servizos sociais. i) Non realizar cambios nos horarios, tarefas… sen autorización do/a traballador/a social j) Non requirir o servizo do/a auxiliar de axuda no fogar fora do horario que ten asignado. k) Permanecer no domicilio mentres se presta o servizo no mesmo.1. Son causas de extinción do servizo de axuda no fogar as seguintes a. A renuncia da persoa usuaria b. O cambio do programa individual de atención ou do proxecto de intervención que implique un cambio de asignación de recurso e a súa incompatibilidade co servizo de axuda no fogar. c. Traslado definitivo da súa residencia a outro concello. d. Falecemento da persoa usuaria. e. Incumprimento reiterado dos deberes e obrigas establecidas para as persoas usuarias na prestación do servizo. f. A falta reiterada de pagamento do servizo. g. A desaparición das causas que motivaron a prestación do servizo.2. Ademais, con carácter xeral, a alteración das circunstancias tidas en conta para a concesión do servizo, poderá dar lugar á modificación das condicións de prestación nas que fora concibido inicialmente. Os cambios de circunstancias, en calquera caso, deberán substanciarse no expediente individual, mediante un informe social.3. Cando se trate dun servizo de axuda no fogar asignado a persoas en situación de dependencia na correspondente resolución de Programa Individual de Atención, consorte ó establecido no decreto 176/2007, do 6 de setembro, polo que se regula o procedemento para o recoñecemento da situación de dependencia e do dereito ás prestacións do sistema na Comunidade Autónoma de Galicia, a incoación, por parte da entidade titular do servizo, dun expediente de extinción ou modificación das condicións de prestación do servizo deberá notificarse en todo caso ao órgano competente para ditar resolución de Programa Individual de Atención. Son causas de suspensión temporal do servizo, previo informe razoado do persoal técnico do servizo, que deberá incorporarse ao expediente persoal, as que seguen: 1. Ausencia temporal do domicilio: neste caso o servizo poderá suspenderse por un máximo de tres meses, debendo acreditar a persoa usuaria as causas que motivan a súa ausencia.2. Modificación temporal das causas que motivaron a necesidade do servizo: poderá suspenderse o servizo en tanto persista o cambio de circunstancias causante da suspensión, coa excepción das prazas vinculadas a un dereito exercido dentro do sistema de autonomía e atención á dependencia, suposto no que se estará disposto na normativa reguladora.1. O servizo público de axuda no fogar prestarase directamente polo Concello de Curtis ou ben mediante as diversas modalidades de contratación da xestión de servizos públicos, regulados na normativa vixente sobre contratos do sector público a través de entidades privadas debidamente autorizadas.2. As entidades privadas poderán realizar a prestación dun servizo de axuda no fogar, en réxime de libre mercado, sempre que cumpran os requisitos de autorización e acreditación legalmente establecidos na Lei 39/2006, do 14 de decembro, e no Decreto 143/2007 do 12 de xuño.3. As entidades privadas non poderán subcontratar a execución da prestación principal do servizo de axuda no fogar, entendendo por tal, a atención regular e continuada realizada no fogar da persoa ou unidade de convivencia usuaria, en aplicación o proxecto de intervención deseñado para cada caso. Non obstante, poderanse subcontratar prestacións complementarias do servizo, entendendo por tales aquelas que teñan carácter non regular, as que se poidan executar fóra do domicilio e as que reforcen a atención regular por medios técnicos ou humanos especializados. Sen prexuízo do establecido no apartado 1 deste artigo, os servizos poderán ser prestados mediante fórmulas de colaboración institucional entre as administracións competentes ou entidades de dereito público de acordo co establecido na lexislación vixente.1. O servizo estará coordinado por persoal técnico cunha cualificación mínima de diplomatura universitaria na área de servizos sociais. No caso de que o número de persoas usuarias sexa menor de 50, o persoal técnico mínimo esixible será de 0.02 profesionais en computo de xornada completa por persoa usuaria. Nos demais casos aplicarase a seguinte táboa: 2. O persoal que preta atención directa nos domicilios das persoas usuarias estará formado por auxiliares de axuda no fogar, que, no caso de atender a persoas afectadas por déficit de autonomía, deberá estar en posesión do título de formación profesional de grao medio de atención sociosanitaria ou equivalente, regulado no Real Decreto 1379/2008, do 1 de agosto polo que se establecen os certificados de profesionalidade de servizos socioculturais e á comunidade.3. O Concello contará e expoñerá publicamente o regulamento de funcionamento do programa, no cal se incluirá como mínimo a seguinte información: a. Identificación da entidade titular, sede oficial e oficina base do programa. b. Ámbito de actuación. c. Dereitos e deberes da persoa usuaria e da entidade. d. Descrición dos servizos que se preste. e. Procedemento para causar alta, baixa, modificación ou suspensión do servizo. f. Protocolo para inicio da prestación efectiva e establecemento do vínculo entre a/o auxiliar de axuda no fogar e a persoa usuaria do servizo. g. Modelo de acordo de servizo entre persoa usuaria e entidade. h. Horarios de atención ao público na oficina base do programa. i. Límites horarios para a prestación do servizo. j. Réxime de visitas aos domicilios do/a técnico/a que coordine ou supervise o programa. k. Protocolo de actuacións no caso de urxencias e de incidencias. l. Protocolos de substitución da persoa auxiliar de axuda no fogar e de cesación do servizo. m. Protocolo de actuación no caso de queixa no libro de reclamacións. n. Cadro de persoal anexo. o. Cadro de prezos anexo.4. O Concello, tanto se presta o servizo en réxime de xestión directa como se o presta en réxime de xestión indirecta ou, de ser o caso, a entidade prestadora en réxime privado do servizo, abrirá un expediente por cada persoa usuaria ou por cada unidade de convivencia á que se presta o servizo, no cal constará, cando menos: a. Un informe social, asinado polo traballador/a social do Concello, anexo 2.2 desta Orde. b. Un proxecto de intervención, asinado polo técnico responsable que designe o Concello, que recollerá como mínimo a información contida no anexo 3 desta Orde. c. Un acordo de servizo asinado entre a entidade titular do servizo e a persoa usuaria, que recollerá como mínimo a información contida no anexo 6 desta Orde. En todo caso o tratamento da información contida nos expedientes realizarase de acordo coa normativa vixente en materia de protección de datos de carácter persoal.5. A persoa que exerza como responsable técnica de servizo garantirá unha supervisión do servizo efectivamente prestado, que será realizada sempre que as circunstancias a fagan necesaria e, como mínimo, cunha periodicidade de dous meses. Da supervisión realizada quedará constancia no correspondente expediente individual. Mediante esta supervisión revisarase e axustarase, se fose o caso, o contido das prestacións expresado no proxecto de intervención e no acordo do servizo. O acceso o servizo producirase a través dos servizos sociais de atención primaria, de acordo coas seguintes modalidades: 1. Acceso directo: para persoas que, tendo recoñecida a situación de dependencia, se lles asigne a axuda no fogar na correspondente resolución de Programa Individual de Atención, consorte o establecido no Decreto 176/2007, do 6 de setembro, polo que se regula o procedemento para o recoñecemento da situación de dependencia e do dereito ás prestacións do sistema na Comunidade de Galicia, así como na Orde do 17 de decembro de 2007 pola que se establecen os criterios para a elaboración do programa individual de atención, fixación das intensidades de protección dos servizos, réxime de incompatibilidades das prestacións e xestións das prestacións económicas, 2. Réxime de libre de concorrencia para persoas que non teñan recoñecemento da situación de dependencia, ou non lles asista o dereito de acceso efectivo ao catálogo de servizos de atención a dependencia segundo o calendario de implantación que se establece na Lei 39/2006. O acceso ao servizo, logo de prescripción técnica favorable dos servizos sociais de atención primaria, resolverase en réxime de libre concorrencia de acordo cos criterios establecidos nesta ordenanza municipal.3. De igual maneira á expresada no aparato anterior procesaranse nas situacións nas que a problemática principal estea relacionada con aspectos convivenciais e socioeducativos.4. Nos supostos recollidos nos apartados 2 e 3 deste artigo empregarase o baremo recollido nesta ordenanza que, ademais dos posibles déficits de autonomía, se valoraran factores de carácter persoal e sociofamiliar, o de apoio social, a situación da vivenda e outros que dificulten obxectivamente a normalización social e a calidade de vida. (Anexo 2 da Orde). 5. A extensión da prestación, para as persoas que acceden na modalidade de libre concorrencia, virá condicionada polas posibles presupostarías do programa. Cando por este carácter limitado dos créditos non sexa posible a atención de tódolos solicitantes, estableceranse unha orde de prelación en función da puntuación obtida na aplicación do baremo establecido, no caso de que esta sexa a mesma daráselle prioridade a aquelas solicitudes nas que a data da inscrición sexa anterior.1. O servizo de axuda no fogar prestarase por parte do Concello mediante xestión directa o indirecta, de conformidade cos modos de xestión previstos no artigo 85 da Lei 7/85, reguladora de Bases de Réxime Local. A. Os profesionais encargados do servizo serán os seguintes: a) Traballadores sociais dos servizos sociais de atención primaria, ós que corresponden ás funcións de: 1. Programación xeral do servizo.2. Difusión e información sobre o servizo.3. Recibir a solicitude, realizar o estudio, diagnose, baremación e informe de resolución.4. Sinalar os obxectivos da intervención e realizar informe de derivación o/a técnico/a da área de servizos sociais que xestione o servizo, de ser o caso.5. Coordinación e avaliación continua dos casos co técnico da área de servizos sociais da empresa ou entidade adxudicataria do servizo, de ser o caso.6. Propor as altas, baixas ou suspensións do servizo. b) Técnicos da área de servizos sociais das empresas ou entidades xestoras ou técnico xestor do programa do Concello. Son funcións súas: 1. Planear a estratexias a seguir e asignar as auxiliares do fogar mais axeitadas para cada beneficio.2. Facer un seguimento individualizado dos casos con visitas domiciliarias frecuentes.3. Presentar periodicamente os informes de seguimentos, nos que se constarán as incidencias mais significativas, así como posibles causas de suspensión dos servizo.4. Manter reunións periódicas cos/as traballadores/as sociais do Concello e auxiliares do SAF.5. Reforzar a formación e reciclaxe continua das auxiliares do SAF.6. O/a técnico da área de servizos sociais responsable da xestión do servizo no caso de ser presentado por unha entidade externa, terá unha dedicación mínima de 10 horas semanais ó servizo de axuda no fogar deste Concello. c) Auxiliares de axuda no Fogar: Funcións; 1. Asistencias, de atencións persoais e domésticas deseñados no modelo de intervención.2. Facer ó usuario partícipe do seu proceso de vida e non substituílo naquelas funcións que poida desenvolver por si mesmo.3. Educativas sobre habilidades sociais básicas.4. De colaboración co traballador/a social e/ou técnico da área de servizos sociais da empresa ou entidade xestora, de ser o caso, no seguimento e avaliación.5. Favorecer o apoio social ós usuarios facilitando e fomentando o contacto co exterior. Deberán posuír o certificado de profesionalidade da ocupación de auxiliar de axuda a domicilio, ou ben a establecida no Real Decreto 295/2004,20 de febreiro, polo que se regula a cualificación profesional de atención sociosanitaria a persoas a domicilio, ser prexuízo da posibilidade de acreditación da competencia profesional adquirida, ben mediante aprendizaxes non formais, da maneira que regulamentariamente se estableza. No desenvolvemento do programa por cada auxiliar cubriranse as fichas de identificación conforme o anexo 7. d) Outros profesionais: como educador/a familiar, psicólogo/a, animador/a, sociocultural, terapeuta ocupacional, persoal sanitario. que intervirán en casos concretos cunha programación específica, elaborada para o efecto con mención dos obxectivos, metodoloxía e sistemas de avaliación en equipo. e) Voluntario social Son persoas que actuarán de forma solidaria, sen remuneración. A tal fin, estarase no disposto das leis vixentes sobre o voluntariado en canto formación, responsabilidade, cartas do voluntariado, actuación organizada, obxectivos, etc. Serán funcións dos voluntariados as seguintes: 1. Acompañamentos.2. Fomento das relacións, comunicacións e tempo libre, tanto dentro coma fóra do fogar.3. Xestións fora do fogar (compras, receitas, pequenas xestións coa administración…) 4. Calesqueira outras acordadas polo equipo e que non sexan necesariamente susceptibles de responsabilidade por parte do demáis profesionais. B. Obrigas dos profesionais 1. Serán obrigas xerais do persoal que intervén no desenvolvemento do SAF as seguintes: a) Observar un trato respectuoso cara ó/á usuario/a, evitando que a confianza con este e a súa familia interfira no traballo. b) Respectar a intimidade do/a usuario/a e gardar a debida confidencialidade. c) Non facer partícipe ós/ás usuarios/as e á familia, dos seus propios problemas, separando todo o posible a vida privada do seu traballo. d) Avisar ós/ás usuarios/as das ausencias coa debida antelación, trala autorización do/a xefe/a de persoal e a comunicación ó/ä responsable do servizo. e) Non acudir ó traballo acompañado/a de persoas alleas ó servizo, f) Non recibir ningún tipo de prestación, agasallo ou gratificación por parte do/a usuario/a. Tampouco estará permitido recibir ou custodiar cartos, xoias nin obxectos pertencentes ós/ás usuarios/as. Así mesmo non se poderá dispor das chaves de ningún domicilio, agás cando as condicións da situación concreta así o esixan, e sempre coa demanda do usuario e co consentimento do/a responsable técnico do servizo.2. Serán obrigas específicas dos/as auxiliares de axuda no fogar: a) Non prestar servizo a outros membros da familia distinta dos/as beneficiados/as, aínda que convivan na mesma casa, sen perxuízo de propoñer ó departamento de servizos sociais as medidas que estime oportunas cando aqueles sexan persoas con discapacidade. b) Os/as auxiliares de axuda no fogar deben respectar integramente o horario e as tarefas establecidas e non realizar cambios algún sen previa autorización do/a responsable técnico do servizo. C. Intensidade na prestación do servicio.1. A intensidade do servizo determinarase, con carácter xeral, en horas mensuais de atención distribuídas en función das necesidades da persoa usuaria e do informe técnico.2. A intensidade do servizo de axuda no fogar para as persoas atendidas no marco do sistema de autonomía persoal e atención á dependencia estará predeterminada no seu programa individualizado de atención. A súa aplicación horaria será flexible e conforme co proxecto de intervención, de maneira que, cando menos, se garanta a cobertura das necesidades de atención persoal na realización das actividades básicas da vida diaria ralizadas no artigo 4.1 a) todos os días da semana, tendo en conta a seguinte táboa: 1. Axuda no fogar como recurso idóneo: 2. Axuda no fogar como respiro da persoa coidadora familiar: 3. Nos restantes casos a intensidade de servizo virá determinada na prescrición efectuada polos correspondentes servizos sociais de atención primaria.1. O servizo de axuda no fogar estará integrado nos servizos sociais de atención primaria de titularidade municipal e será coordinado por un/unha profesional técnico da área de servizos sociais do equipo do Concello de Curtis.2. No acceso directo ao servizo para as persoas usuarias con dependencia valorada, a resolución relativa ao programa individualizado de atención (PIA) terá a consideración de resolución de asignación e incorporación ao servizo.3. No acceso en libre concorrencia será de aplicación o seguinte: a. O procedemento iniciarase a instancia de parte de conformidade cos principios xerais recollidos na Lei 30/1992, do 26 de novembro, de réxime xurídico das administracións e do procedemento administrativo común, e cos baremos que se elaboren en desenvolvemento do estipulado nesta Ordenanza b. Cando circunstancias debidamente acreditadas no expediente así o xustifiquen, o procedemento de acceso ao servizo poderá iniciarse de oficio. c. As solicitudes dos particulares para acceder ao servizo se presentarán ante o rexistro municipal e deberán ser valoradas en todo caso por un traballador ou traballadora social dos servizos sociais de atención primaria do Concello, que, unha vez realizada a correspondente visita domiciliaria, determinará, mediante informe preceptivo e vinculante, a idoneidade do servizo e a intensidade recomendable para cada caso concreto. Xunto coa solicitude (Anexo 1), deberán presentar a seguinte DOCUMENTACIÓN: - Fotocopia do DNI/ pasaporte/ tarxeta de residencia do solicitante e familiares cos que conviva. - Tarxeta da Seguridade Social. - Informes médicos segundo o modelo que se facilitará nas dependencias de servizos sociais (Anexo 2.1) - Xustificante de ingresos do solicitante e do cónxuxe ou parella de feito: declaración da renda ou certificado de imputación de rendas; xustificantes de pensións, prestacións ou rendas de traballo (INEM, ISS, nóminas…etc); aligeres, certificados de rendementos do capital mobiliario, recibos catastrais… - Contrato de aluger, se é o caso. - Solicitude de domiciliación bancaria (ANEXO 5). - Documentación de compromiso: a persoa solicitante asinará un documento no que se compromete a autorizar o acceso á súa vivenda ao persoal que presta o servizo, así como o compromiso de aceptación das condicións do servizo. (ANEXO 4). - Poderase requirir aos interesados a aportación doutros documentos distintos dos anteriormente enumerados, a efectos de constatar se reúne as condicións esixidas para ser beneficiario da prestación solicitada. En calquera cao, o Concello non disporá desta documentación para fins distintos dos concernentes ao servizo de axuda no fogar. A tramitación das solicitudes axustarase ó seguinte procedemento: Procedemento ordinario 1. Se o escrito de iniciación non reunise os requisitos previstos no artigo 71 da Lei 30/1992 de réxime xurídico das administracións públicas e do procedemento administrativo común, ou non se acompañará de algún/s dos documentos esixidos nesta normativa, requirirase a quen asinara a solicitude para que, no prazo de 10 días hábiles, subsane as faltas ou acompañe os documentos preceptivos, co apercibimento de que, se non o fixese, se arquivará sen máis trámites.2. Unha vez presentada a solicitude xunto coa documentación expresada no artigo anterior e efectuada a visita domiciliaria así coma as entrevistas necesarias, será estudiada e valorada polo/a traballador/a social do Concello. Este/a traballador/a social emitirá un informe proposta (ANEXO 2.2) no que se recollerá: a. Puntuación total b. Proposta de concesión ou denegación. c. En caso de proposta de denegación: Causa d. En caso de proposta de concesión: i. Tarefas a realizar ii. Horario aproximado do servizo, duración e intensidade do mesmo. iii. Aportación económica do beneficiario ou familia, se é o caso. iv. Data de alta no servizo. v. Observacións, se fora o caso. En dito informe aplicarase o baremo establecido para obxectivar, valorar e ordenar as solicitudes. O prazo para emitir o citado informe, así como aqueles outros que se estimen oportunos solicitar, será de 30 días hábiles a contar dende o seguinte á presentación de toda a documentación preceptiva establecida no artigo 14.3. Trámite de audiencia a. Emitido o informe, porase de manifesto o expediente ao interesado ou, no seu caso, ao seu representante. b. O interesado, nun prazo non inferior a 10 días nin superior a 15, poderá alegar e presentar os documentos e xustificantes que estime pertinentes. c. Se antes do vencemento do prazo o interesado manifesta a súa decisión de non efectuar alegacións nin aportar novos documentos ou xustificacións, terase por realizado o trámite. d. Poderase prescindir do trámite de audiencia cando non figuren no procedemento nin sexan tidos en conta na resolución outros feitos nin outras alegacións e probas que as aducidas polo interesado.1. O órgano competente para ditar a resolución será o/a alcalde/sa, que poden delegar esa competencia de conformidade co disposto no artigo 21.3º da Lei 7/1985, reguladora das bases de réxime local.2. A notificación da resolución á parte interesada será realizada por escrito.3. Unha vez notificada a resolución de concesión do servizo, deberán acordarse, entre outros servizos sociais de atención primaria do Concello e a persoa usuaria, as condicións básicas da prestación, que se substanciarán no acordo de servizo regulado nesta ordenanza.4. Se notificará a alta do usuario ó técnico dos servizos sociais de atención primaria xestor do programa ou, de ser o caso, á empresa adxudicataria do programa, que designará ó/á auxiliar do servizo.5. No caso de que non poidan atenderse tódalas demandas, terán, en todo caso, preferncia as persoas que accedan como persoas dependentes valoradas e cun PIA asignado de axuda no fogar. Non obstante poderase elaborar unha lista de espera, dende a que se accederá ao servizo por orde de puntuación total. Ante a mesma puntuación terá prioridade o expediente coa renda máis baixa.6. No caso de extrema e urxente necesidade debidamente xustificada, mediante resolución motivada do alcalde ou do membro da corporación responsable en materia de servizos sociais, poderase iniciar de oficio a prestación do servizo de maneira inmediata, por proposta dos servizos sociais de atención primaria e sen prexuízo da posterior instrucción do correspondente expediente.7. Na prestación do servizo, ademais do persoal profesional, poderá colaborar persoal voluntario baixo a supervisión técnica dos servizos sociais da entidade local titular do servizo. Para estes efectos estarase ao previsto na lexislación en vigor sobre o voluntariado.8. No caso de tratarse de intervencións de carácter socioeducativo derivada dun diagnóstico de desestructuración familiar, deberán incorporarse ao proceso, de acordo coas circunstancias do fogar de que se trate, algunhas das seguintes figuras profesionais: técnico superior en integración social, diplomado en educación social ou diplomado en traballo social.1. De conformidade co previsto no artigo 127 do texto refundido da Lei Reguladora das Facendas Locais aprobado por Real Decreto Lexislativo 2/2004 de 5 de marzo, en relación cos artigos 41 a 47 do texto refundido da Lei Reguladora das Facendas Locais, e no exercicio da potestade regulamentaria recoñecida ás entidades locais polos artigos 4, 49, 70.2 e concordantes da Lei 7/1985 de 2 de abril, pola utilización do servizo de axuda no fogar, estando tamén de acordo co establecido na Orde do 22 de xaneiro de 2009, publicada no DOG nº 22 de 2 de febreiro de 2009, pola que se regula o servizo de axuda no fogar.2. Os prezos públicos regulados nesta ordenanza constitúen prestacións patrimoniais de carácter público que serán satisfeitas polos usuarios que voluntariamente soliciten a utilización do servizo de axuda no fogar, sempre que se poidan enmarcar nas finalidades e obxectivos do servizo.3. O servizo de axuda no fogar é unha prestación dos servizos de atención primaria municipais que se poderá prestar a través de persoal directamente contratado polo Concello, externalizado cunha empresa privada ou mediante unha combinación das dúas modalidades.1. Para os efectos deste artigo considérase persoa usuaria aquela para a que se solicite o servizo. No caso de intervención con familias, entenderase como persoa usuaria un dos membros adultos da unidade de convivencia responsables dos menores que formen parte dela.2. A capacidade económica das persoas usuarias do servizo de axuda no fogar calcularase en atención á súa renda, e, se é o caso, ao seu patrimonio. Teranse en conta, ademais, ás persoas concicintes económicamente dependentes, de acordo co establecido nos parágrafos seguintes.3. A renda valorarase atendendo ós ingresos netos que se perciban, que comprenderán os rendementos de traballo, incluídas pensións e prestacións de previsión social, calquera que sexa o seu réxime; os rendementos de capital mobiliario e inmobiliario: os rendementos das actividades económicas e as ganancias e perdas patrimoniais.4. Para o cómputo do patrimonio estarase ao disposto na normativa fiscal en vigor sobre o patrimonio, entendéndose por tal o conxunto de bens e dereitos de contido económico de que sexa titular a persoa usuaria do servizo, con educación das cargas e gravames que diminúan o seu valor, así como das débedas e obrigas persoais das que deba responder. Consideraranse exentos do cómputo a vivenda habitual en que se preste o servizo e os bens e dereito cualificados como exentos na normativa aplicable sobre o imposto do patrimonio. Nos supostos de cotitularidade, só se terá en consideración a porcentaxe correspondente á propiedade.5. No caso de que a persoa usuaria tivese cónxuxe ou parella de feito, as rendas de ambos os dous terán a consideración de rendas computables, entendéndose neste caso por renda persoal a metade da suma dos ingresos de ambos os dous membros da parella.6. A capacidade económica por razón de renda determinarase dividindo a renda ou rendas computables, de acordo co número anterior, entre a suma dos seguintes convivintes: o perceptor ou perceptores de rendas computadas e, se é o caso, o cónxuxe e os descendentes ou fillos/as menores de 25 anos, ou maiores de esta idade en situación de discapacidade, que dependesen economicamente dos citados perceptores.7. A capacidade económica resultante será a correspondente á renda da persoa usuaria, calculada de acordo con números anteriores, modifica á alza, se fose ó caso, pola suma dun 5% do valor do patrimonio neto que supere o mínimo exento para a realización da declaración do imposto sobre o patrimonio en vigor a partir dos 65 anos de idade, dun 3% dos 35 aos 65 anos e dun 1% os menores de 35 anos.8. Para o cómputo da renda ou do patrimonio teranse en conta os datos correspondentes á última declaración fiscal dispoñible ou pensión coñecida.9. O/a técnico xestor/a do programa no Concello establecerá os mecanismos de revisión anual para a actualización da información relativa á capacidade económica das persoas usuarias do servizo de axuda no fogar. O servizo de axuda no fogar financiarase con cargo ao orzamento municipal, coas achegas da Comunidade Autónoma, da Deputación provincial e maila achega dos usuario/as. A achega económica dos usuario/as estará regulada a través de ordenanza fiscal local de acordo co establecido no art.17 a Orde reguladora do servizo de axuda no fogar para a Comunidade Autónoma de Galicia.1. No caso de que a capacidade económica da persoa usuaria sexa igual ou inferior ao indicador público de rendas de efectos múltiples (IPREM), quedará exenta da obriga de participar no custo do servizo.2. Para o resto dos supostos, a achega está regulada na ordenanza fiscal, establecendo unha regulación progresiva de copagamento, respectando os límites establecidos na orde de 22 de xaneiro de 2009 pola que se regula o servizo de axuda no fogar na Comunidade Autónoma de Galicia. TÁBOA DE COPAGAMENTO O copago polo usuario se establece en base ó indicador público de renda de efectos múltiples (IPREM) para o ano en curso. O IPREM é o índice de referencia en España para o cálculo do umbral de ingresos a moitos efectos ( axudas para vivenda, becas, subsidios por desemprego…). 3. Sen prexuízo do establecido no punto anterior, poderán preverse excepcións ós criterios xerais nos casos en que a problemática principal atendida sexa a exclusión social, nos casos de desestructuración familiar ou nos que se procure a protección e integración social de menores de idade en risco de exclusión, mediante resolución motivada do órgano competente para acordar a concesión do servizo, da que en todo caso deberá deixarse constancia no correspondente expediente.4. A contía do prezo público é a seguinte: 5. No caso de atencións de carácter técnico e complementario tales como teleasistencia, xantar na casa e outros similares, o custo será o fixado anualmente pola Xunta de Galicia. A cota establecida ingresarase entre os días 1 e 5 de cada mes, na contía que corresponda ós servizos recibidos. Transcorridos 3 meses dende o vencemento do prazo indicado anteriormente, sen que se faga efectivo o pago da taxa, esixirase a débeda polo procedemento de apremio, As entidades privadas que presten estes servizos contarán cun local de referencia, que será a sede da base operativa do programa. Deberá estar situado no concello no que se presta o servizo ou en concello próximo. O Concello poderá financiar ás entidades privadas de iniciativa social para a prestación de servizos de axuda no fogar que se presten de acordo cos criterios de prioridade expresados no baremo desta ordenanza para acceder ó servizo e tendo en conta criterios de calidade, innovación e complementariedade co servizo xestionado polo sector público.1. As entidades privadas que presten o servizo de axuda no fogar mediante financiamento total ou parcial con fondos públicos, ou que atendan a persoas usuarias derivadas do sistema de autonomía persoal e atención á dependencia, manterán unha coordinación efectiva cos servizos sociais de atención primaria.2. Para tal efecto establecerán un protocolo de comunicación de altas no servizo de cada persoa dirixido aos servizos de atención primaria do concello ou entidade local que corresponda.3. Así mesmo trasladarán aos servizos sociais de atención primaria municipais copia actualizada do correspondente proxecto de intervención e dos informes de seguimento das persoas usuarias. Para poder obxectivar, valorar e ordenar as solicitudes do servizo de axuda no fogar (SAF), utilizarase un sistema de baremo no que valorarán e puntuarán os aspectos de autonomía funcional, apoio social, situación familiar/socialización dos menores, situación económica, baremo e outros factores e valoración técnica. A. Factor 1: de autonomía funcional (máximo 90 puntos) Aplicar No caso de ter a valoración da dependencia, a puntuación obtida neste apartado ven xa establecida pola regulación autonómica coa seguinte escala. A puntuación do expediente das persoas valoradas ven recollida na resolución grao e nivel e no PIA. As persoas dependentes valoradas que polo calendario oficial de implantación teñan dereito á prestación pola vía de acceso directo do sistema de dependencia (PIA con posible asignación de servizos de axuda no fogar), non poderán acceder polo sistema de libre concorrencia. B. Factor 2: Apoio social (máximo total 20 puntos) Neste factor valorarase se a persoa vive soa e si carece ou non de familiares así como a axuda que se lle presta ó solicitante xa sexa por familiares directos ou indirectos (veciños, amigos, voluntariado, etc…) C. Factor 3: Situación familiar/ Socialización menores (máximo total 20 puntos) Neste apartado se valorarán os seguintes aspectos: - O grao de conflicto familiar. - As limitacións físicas ou psíquicas para proporcionar unha axeitada atención aos menores. - Monoparentalidade. -Número de menores na familia. D. Factor 4: Outros aspectos sociais (máximo total 20 puntos) Serán obxecto de baremación as condicións xerais da vivenda así como a súa ubicación, accesibilidade aos equipamentos e medios de comunicación. E. Factor 5: Situación económica (máximo total 40 puntos) Neste apartado se baremará segundo o disposto nos artigos 18 e 19 desta ordenanza reguladora do servizo de axuda no fogar municipal neste Concello. F. Factor 6: Baremo outros factores (máximo total 8 puntos) Se obxectivarán e incluirán, exclusivamente, aquelas situacións non recollidas en ningún dos apartados anteriores que agraven a situación de necesidade. Inclúe variables que determina, dalgunha maneira, certo grao de necesidade do solicitante como: situacións xerais marxinais, convivencia con outras persoas na súa situación de discapacidade, familias con graves cargas que necesiten alivio na súa dedicación ó familiar asistido, etc. Ata un máximo de 8 puntos (2 puntos por cada item). G. Factor 7. Valoración técnica O/A técnico poderá valorar positivamente e inclusión no programa de axuda no fogar aínda cando, non reunido os requisitos establecidos na Ordenanza reguladora, considere que a non prestación do mesmo podería conlevar un grave risco de deteriro persoal e familiar do solicitante. O desenvolvemento da prestación deste servizo conleva a instrumentalización dos seguintes: 1. Impreso de solicitude.2. Informe médico.3. Informe social e proposta técnica de resolución. (ANEXO I). 4. Proxecto de intervención (ANEXO II). 5. Solicitude de domicilización bancaria para o pago da prestación, se é o caso.6. Acordo do servizo entre o usuario o concello e empresa adxudicataria, se é o caso, sobre as tarefas a realizar. (ANEXO III). Institución: Informe emitido por: Nº colegiado/a Data: Dirixido a: Motivo do informe: Apelidos e Nome: Data de Nacemento: Teléfono: DNI ou nº pasaporte: Enderezo: o Persoa usuaria o Familia/ persoa achegada o Persoa veciña o Outra/o profesional o Outras ___________________ Composición do grupo de convivencia: Familiares ou persoas achegadas que non conviven Relacións familiares: (. implicación, colaboración, reparto de responsabilidades da familia ou persoas achegadas, qué necesidades están cubertas, cal é a persoa familiar au achegada que asume o rol de coidadora Principal…) Relacións co entorno: (. Con amizades, con persoas veciñas, nivel de participación social, utilización de recursos/servizos, se existise illamento ou rexeitamento social…) Ubicación da Vivenda: o Urbán o Rural o Vivenda illada Resume de tenencia: Importe alugueiro/hipoteca por mes: o Si. Sinalar_________________________________________________ o Non Habitabilidade: o Soleada SI NON o Ventilación SI NON o Humidade SI NON Estado de deterioro: o Goteiras SI NON o Fendas SI NON o Ameza ruínas SI NON Comunicación (medios de transporte): (. ingresos familiares e a súa procedencia, situacións de desemprego, prestacións económicas, gastos fixos e extraordinarios que inflúan na situación económica…) Situación saúde física e psiquica (…diagnóstico, tratamento, e asistencia médica que recibe a persoa…) Situación funcional (…autonomía persoal para realizar de actividades da vida diaria, situación de discapacidade grao.) Datos saúde (física, psíquica e funcional) do resto do grupo de convivencia: Persoa coidadora habitual das persoas en situación de dependencia. (. información relevante para determinar a concesión do SAF como por exemplo, si a persoa acepta ou non o servizo…) (. relacionar e interpreta as variables anteriores para sintetizar a situación-problema…) (…recolle a idoneidade ou non do SAF, a necesidade doutros recursos complementarios…) ANEXO II SERVIZO DE AXUDA NO FOGAR Proxecto de Intervención 1.- Datos de Iden tificación do expediente: Antecedentes relevantes: Tipo de servizo a prestar Perfil dos/as profesionais Outros servizos: Existencia: Servizos/apoios: Nº de horas semanais: Técnico responsable: Reunidos en…………………………………………. o día……………… ………………… Dunha parte don/dona……………………………. con DNI……………………………. E doutra………………………………………………., en calidade de Técnico responsable do servizo de axuda no fogar de……………………………………………… 1. Que o concello de _______________ /a entidade prestadora., prestará o Servizo de Axuda No Fogar (SAF), a persoa arriba citada, dende o día……do………de………. 2. Que a prestación do Servizo de Axuda No Fogar se realiza por un prazo de…………, con posibilidade de prórroga segundo valoración técnica do departamento de Servicios Sociais/da entidade prestadora acreditada.3. Que o SAF se levará a cabo os días da semana…………………………. en horario de ……………., por un total de …………. horas semanais.4. Que atendendo á Orde do 22 de xaneiro de 2009, que regula o Servizo de Axuda No Fogar, a Ordenanza Fiscal municipal que regula as taxas do SAF, e á aplicación do baremo que corresponde, a persoa usuaria comprométese a aportar……………. euros mensuais como contribución ao custe do servizo.5. Que a persoa usuaria acepta domiciliar o abono da taxa do SAF establecido, na entidade bancaria da súa elección, no número de conta autorizada a tal efecto.6. Que dea cordo co proxecto de intervención establecido para o caso, as actividades que se fixen inicialmente para o desenvolvemento do SAF son as seguintes: 1.- Atencións de carácter persoal 2.- Atencións de carácter apoio psicosocial 3.- Atencións de carácter doméstico 4.- Atencións de carácter socio-educativo 5.- Atencións de carácter técnico e complementario 7. Que, así mesmo, a persoa usuaria, a súa familia ou persoas achegadas se complementen a levar a cabo as seguintes tarefas…………………………………………………. 8. Que as modificacións que puidese haber nas condicións inicialmente estipuladas neste acordo, deberán ser recollidas un documento novo asinado pola persoa usuaria e a persoa responsable do SAF, sendo anexadas ao acordo original. O expediente, xunto con informe e a proposta, serán remitidos á Alcaldía ou órgano ou persoa en quen delegue, á que lle cabe, finalmente, adoptar unha resolución, que deberá ser comunicada ó interesado e técnico responsable. Así mesmo prevese a concesión do SAF con carácter urxente en casos de grave perigo para a vida do usuario, altas hospitalarias ou ausencias temporais de persoas con familiares ó seu cargo, ou situacións similares nas que se demostre a necesidade urxente do servizo, sempre en función da dispoñibilidade do mesmo. Nesta situación será o Alcalde ou Concelleiro Delegado que decida a concesión ou denegación do servizo, dando conta na próxima Xunta de Goberno Local que se realice. A aparición das causas de modificación, suspensión, extinción ou concesión provisional estimaranse, tralo informe do responsable do servizo, polo órgano competente que o comunicará por escrito ó beneficiario e novamente ó responsable técnico. As comunicacións referentes a estas causas faranse conforme o anexo 8 da orde. O traballador social encargado do expediente efectuará cantas revisións considere oportunas por iniciativa propia ou a petición do interesado, para o seguimento axeitado do mesmo (anexo 9 modelo de seguimento) podendo propoñer as modificacións necesarias tanto na prestación do servizo, na revisión dos horarios establecidos en cada momento, como nas aportacións económicas correspondentes. Se unha vez asignado o servizo se comproba que os datos proporcionados polo usuario non son certos, procesarase á actualización dos mesmos e se, realizada esta, tivera repercusións en canto ás aportacións económicas que deban realizar os usuarios/as, o concello facturará polo prezo resultante da actuación sobre a totalidade das horas que se lle prestaran, reservándose así mesmo o dereito a exercer as accións legais pertinentes. As modificacións que se establecen na prestación do servizo, nas aportacións económicas o una supresión do servizo, no caso das aportacións económicas ou supresión do servizo deberán acordarse previa tramitación de expediente con audiencia do interesado ou o seu representante legal. No caso de terse producido variación substancial que afecte ó baremo (por exemplo, modificación favorable na autonomía, apoio sociofamiliar, económico, etc), procederase a unha nova valoración do caso. No suposto de que a modificación do proxecto individual non implique nova valoración do horario, tarefas, persoal e similares. modificarase soamente o proxecto individual. Primeira: Se o servizo municipal de axuda no fogar non se xestionara directamente polo Concello, as empresas ou entidades prestatarias do mesmo someteranse, segundo o disposto no prego de condicións administrativas que regulará a adxudicación do contrato e/ou o previsto na disposición adicional sétima da lei 39/2006 do 14 de decembro. Segunda: As subvencións que, de organismos, tanto públicos como privados, sexan concibidas ó Concello polo concepto de atención domiciliaria, redundarán integramente neste servizo, a fin de lograr unha axeitada atención. O presente regulamento, unha vez aprovado no Pleno da corporación municipal de Curtis, entrará en vigor o día seguinte da súa publicación do Boletín Oficial da Provincia da Coruña, permanecendo en vixencia ata a súa derogación ou modificación expresa. Concederase un prazo de 3 meses de adaptación ás novas normas para os/as usuarios/as que estean recibindo o servizo no momento da súa entrada en vigor, a fin de lograr unha axeitada atención. O presente regulamento derroga a ordenanza fiscal reguladora da taxa por prestación de servizo de axuda a domicilio publicada no BOP de A Coruña nº 263 de 16 de novembro de 1999 e a súa posterior modificación publicada no BOP de A Coruña nº 31 de 7 de febreiro de 2007 así como a ordenanza reguladora da prestación do servizo de axuda a domicilio publicada no BOP de A Coruna nº 263 de 16 de novembro de 1999 e a súa posterior modificación publicada no B OP de A Coruña nº 199 de 29 de agosto de 2008 Para tódolos supostos, non recollidos no presente regulamento, serán de aplicación supletoria o contido na restante lexislación autonómica vixente nesta materia. Facúltase á Alcaldía para dictar cantas disposicións internas sexan necesarias para o desenvolvemento e aplicación desta norma, sempre que non supoña a súa modificación, dándose conta á comisión informativa correspondente. Contra este acordo, que pon fin á vía administrativa, poderase interpoñer recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, de conformidad co disposto na Lei 29/1998, de 13 de xullo, Reguladora da Xurisdición Contencioso-Administrativa, no prazo de 2 meses, contados desde a data de publicación, sen prexuízo da interposición de calquera outro recurso que estime oportuno. Teixeiro 12 de marzo do 2010 O Alcalde, Javier Francisco Caínzos Vázquez